Diari Oficial de la Generalitat Valenciana


Sumari del DOGV 6382, del 22-10-2010 (2010/11287)

ORDRE 11/2010, de 18 d'octubre, de la Conselleria de Governació, per la qual es creen i modifiquen determinats fitxers de dades de caràcter personal gestionats per la Conselleria de Governació.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/10/18/11/dof/vci/html**

### Dades del document

Número de DOGV
:   6382

Data del DOGV
:   22-10-2010

Secció del DOGV
:   I. DISPOSICIONS GENERALS

Número del document
:   2010/11186


Data del document
:   18-10-2010

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * base de dades
    * administració regional
    * protecció de dades
    * legislació

ORDRE 11/2010, de 18 d'octubre, de la Conselleria de Governació, per la qual es creen i modifiquen determinats fitxers de dades de caràcter personal gestionats per la Conselleria de Governació. [2010/11079]  
Preàmbul  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), estableix en l'article 2 que l'àmbit d'aplicació de la mateixa comprèn les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públics i privats. Entenent per tractament de dades, en l'article 3, el conjunt de les operacions i procediments tècnics de caràcter automatitzat o no, que permeten la recollida, la gravació, la conservació, l'elaboració, la modificació, el bloqueig i la cancel·lació, així com les cessions de dades que resulten de comunicacions, consultes i interconnexions i transferències.  
L'article 20 de la Llei Orgànica 15/1999, de 13 de desembre, i l'article 52.1 del Reial Decret 1.720/2007, de 21 de desembre, estableix que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Butlletí Oficial de l'Estat o en el diari oficial corresponent.  
Així mateix, els articles 53, 54 i 55 del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1.720/2007, de 21 de desembre, estableixen la forma i contingut de la disposició o acord de creació, modificació o supressió de fitxers, així com el mode en què es procedirà a la notificació i inscripció de fitxers al Registre General de Protecció de Dades.  
L'article 55.3 de l'esmentat Reglament estableix que, quan l'obligació de notificar afecte fitxers subjectes a la competència de l'autoritat de control d'una Comunitat Autònoma que haja creat el seu propi registre de fitxers, la notificació es realitzarà a l'autoritat autonòmica competent, que en traslladarà la inscripció al Registre General de Protecció de Dades. El Registre General de Protecció de Dades podrà sol·licitar de les autoritats de control de les comunitats autònomes el trasllat a què es refereix el paràgraf anterior, i procedirà, si no n'hi ha, a la inclusió d'ofici del fitxer en el Registre.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana (DOGV núm. 3.291, de 22 de juliol), determina, en l'article 12, el procediment d'inscripció de fitxers, atribuint a la Conselleria competent en la matèria sobre la qual versa el fitxer l'aprovació de la disposició general de la seua creació.   
La Conselleria de Governació té implantats sistemes d'informació dirigits a facilitar l'actuació administrativa i la resta de les seues funcions pròpies. Amb l'Ordre de 23 de setembre de 2009, de la Conselleria de Governació, es van crear, modificar i suprimir determinats fitxers de dades de caràcter personal gestionats per la Conselleria de Governació. Mitjançant la present Ordre es crea el fitxer de dades de caràcter personal, Vot accessible, i es modifica el fitxer de dades de caràcter personal, Gestió de processos electorals i consultes populars. Ambdós fitxers són gestionats per la Conselleria de Governació, tot especificant-se'n als annexos el nom dels fitxers, la finalitat, l'origen de les dades, l'estructura del fitxer, les comunicacions previstes, les transferències internacionals de dades, el responsable del fitxer, els serveis o unitat davant dels quals es poden exercitar els drets i el nivell de seguretat.  
Per tot el que antecedeix, segons el que estableix l'article 28 apartat e) de la Llei 5/1983, de 30 de desembre, del Consell, una vegada complits els tràmits establits en l'article 12 del Decret 96/1998, de 6 de juliol, del Govern Valencià, i conforme amb el Consell Jurídic Consultiu de la Comunitat Valenciana.  
ORDENE  
Article 1. Creació de fitxers  
Es crea el fitxer amb dades de caràcter personal, Vot accessible, que es descriu en l'annex I, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2. Modificació de fitxers  
Es modifica el fitxer amb dades de caràcter personal, Gestió de processos electorals i consultes populars, que es descriu en l'annex II, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 3. Mesures de seguretat   
El responsable dels esmentats fitxers adoptarà les mesures que resulten necessàries per a assegurar que les dades de caràcter personal existents s'usen per a les finalitats per a les quals van ser recollides, que són les que es concreten en la present Ordre.   
Article 4. Dret d'oposició, accés, rectificació i cancel·lació de dades  
Les persones afectades pels fitxers que es creen amb la present ordre poden exercitar el seu dret d'accés, rectificació i cancel·lació de dades, quan escaiga, davant l'òrgan assenyalat en la descripció dels fitxers.  
Les persones afectades pels fitxers que es modifiquen per la present ordre poden exercitar el seu dret d'oposició, accés, rectificació i cancel·lació de dades, quan escaiga, davant l'òrgan assenyalat en la descripció dels fitxers  
Article 5. Tractament i conservació de dades  
En el tractament i la conservació de les dades de caràcter personal contingudes als fitxers s'actuarà d'acord amb el que estableix la Llei 15/1999, de 13 de desembre, de Protecció de Dades de Caràcter Personal, i el Reglament de desplegament de la Llei Orgànica 15/1999, de 13 de desembre, de protecció de dades de caràcter personal, aprovat per Reial Decret 1.720/2007, de 21 de desembre.  
DISPOSICIÓ DEROGATÒRIA ÚNICA  
Queden derogades totes les disposicions del mateix rang o d'un rang inferior que s'oposen al que disposa la present Ordre.   
DISPOSICIÓ FINAL  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.   
València, 18 d'octubre de 2010  
El conseller de Governació,  
SERAFÍN CASTELLANO GÓMEZ  
Annex I  
Fitxer que es crea  
1. Vot accessible  
a) Nom del fitxer: Vot accessible   
Finalitat del fitxer i usos previstos per a aquest: gestió del vot accessible regulat en el Reial Decret 1.612/2007, de 7 de desembre, pel qual es regula un procediment de vot accessible que facilita a les persones amb discapacitat visual l'exercici del dret de sufragi.  
b) Origen de les dades: a petició de les persones interessades mitjançant comunicació a un telèfon gratuït habilitat per l'administració amb aqueix efecte.  
Col'lectiu  
- Persones amb discapacitat visual que coneguen el sistema de lectoescriptura Braille i tinguen reconeguda una discapacitat igual o superior al 33% o estiguen afiliades a l'ONCE i sol'liciten exercir el dret de sufragi mitjançant el procediment de vot accessible.  
c) Estructura del fitxer:  
Dades identificatives  
- Nom  
- Cognoms  
- DNI  
- Telèfon de contacte  
- Adreça postal  
Dades especialment protegides relacionades amb la salut de les persones  
- Grau de discapacitat visual igual o superior al 33%  
Característiques personals  
- Declaració de capacitat lectora en Braille i/o afiliació a l'ONCE  
Sistema de tractament: mixt  
d) Comunicacions previstes: a l'Institut Nacional d'Estadística (Oficina de Cens Electoral) i a l'administració electoral  
e) Transferències internacionals de dades: no se'n preveuen  
f) Responsable del fitxer: Conselleria de Governació. Secretaria Autonòmica  
g) Serveis o unitat davant els quals es poden exercitar els drets:  
Conselleria de Governació. Secretaria Autonòmica  
h) Nivell de seguretat: bàsic.  
Annex II  
Fitxer que es modifica  
1. Gestió de processos electorals i consultes populars  
a) Nom fitxer: Gestió de processos electorals i consultes populars.  
Finalitat: Organització i coordinació dels processos electorals i consultes populars competència de la Generalitat Valenciana, de conformitat amb la normativa aplicable.  
b) Origen de les dades: l'administració electoral, les administracions públiques, els partits polítics, federacions, coalicions i agrupacions d'electors, i els propis interessats.  
Col'lectiu  
- Representants de l'administració   
- Membres de l'administració electoral i personal col'laborador  
- Personal Generalitat Valenciana  
- Personal col'laborador d'altres administracions  
- Personal d'empreses col'laboradores  
- Personal dels mitjans de comunicació  
- Convidats  
Procediment de recollida  
Formularis (paper/electrònic), bases de dades, llistats web, fax i correu electrònic.   
c) Estructura del fitxer:   
Dades identificatives  
- Nom i cognoms  
- DNI/NIF  
- Signatura  
- Adreça  
- Telèfon/s de contacte  
- Correu electrònic  
- Organització / empresa  
- Funcions  
Sistema de tractament: mixt  
d) Comunicacions previstes: administració electoral, Policia de la Generalitat, empreses col'laboradores en la gestió electoral  
e) Transferències internacionals de dades: no se'n preveuen  
f) Responsable del fitxer: Conselleria de Governació. Secretaria Autonòmica  
g) Serveis o unitat davant els quals es poden exercitar els drets: Conselleria de Governació. Secretaria Autonòmica.  
h) Nivell de seguretat: bàsic.


Còpia Permalink ELI